شہید ڈاکٹر کمبر مبارک کازی ءِ نام ءَ
زاھدہ رئیس راجی
برے پہ امبر ءَ جیڑگ ، برے پہ راجی ئیں گہارءَ
کجا امروزءِ دشت ءَ، کمبریں براتے شھازایں ما
اگاں اے دروگ ءِ بازار ءَ مہ بوت اِنت درد ءِ لِلامی
ترا مہرانی توشگ ، واھگانی بار بڈا اَت
بلے ارمان!
وت واھیں جہان ءَ کس نہ بیت پرتو
تئ ھاموشی ءِ کسہ ، ھزاریں دپ زبان ءَ اِنت
بلے انگت گوشئے کوریں دلانی گوش اوں کرّ انت
ستر کرن ءِ دل ءَ، راجانی دپتر، چیر ترین ایت
بلے من سدک آں روچے ،
تئ بامردیں کردارءِ
زمانگ وت گواھی دنت
۴ ستمبر ۲۰۱۴
٭ امبر : کمبر کازی ءِ گہار انت